[quote="stc 101"]Ma ei saa aru miks arvutatakse akna klaaspaketi näitajad argooni kui lisa alusel! Kuuldavasti ei kesta see argoon seal üle kahe aasta! Parandage kui olen ühe tuntud  aknatootja arvamusest valesti aru saanud.[/quote]    Lgp. "sts 101":  Selline väide on kindlasti ebaõige ja ilmselt levitavad sellist juttu need aknatootjad, kellele pole kasulik argooniga klaaside täitmine.  Meie juurde satuvad inimesed sellise jutuga päris tihti ja olen jõudnud teatud järeldusele. Nimelt need, kes pakuvad odavamaid aknatooteid, tingituna tihedast konkurentsist, ei saa või ei oska argooni lisamise eest lisaraha küsida ning seetõttu on leidnud, et parem on tellijatele  rääkida nagu argoongaas ei püsiks klaaspaketis.    Argoongaasi 1 m² täitmise hind (on grupiballoonidena ostes tegelikult küll pea olematu) on minu arvutuste kohaselt sedavõrd väike, et ilmselt on tõepoolest raske sellega kasumit teenida ja seetõttu on ta ka mõnele tootjale pigem mõttetu lisakohustus.  Keegi peab ju argooni tehasesse tellima ja balloone vahetama ning argooni paketi sisse laskma jne ning see kõik toob kaasa ka kulutuse. Kui konkurentsist tulenevalt argoongaasi lisamise eest raha  küsida ei saa, siis on ju lihtsam tellijatele rääkida, et see ei seisa klaaside vahel jne.    Minu nägemusel on argoon aga märkimisväärselt oluline täiendus, mis parandab aknaklaasi soojusisolatsiooni 2 x klaaspaketis ca 22% ja 3 x klaaspaketis ca 30-35%.  Argoon ei püsi klaaspaketis vaid juhul, kui pakett on toodetud ebakvaliteetselt ehk ei ole hermeetiline. Sellist olukorda saame meie salongis demonstreerida ühe akna klaaspaketi näitel, kus lekkekohas on isegi tolm tunginud paketi sisse,  moodustades klaasi sisepinnale triibulised jäljed.  Hermeetilise klaaspaketi servades asetsev vaheliistu ja butüül-mastiksi liimikiht on üsna paks (kokku ca 1cm). Klaaspakettide tootjate, kui spetsialistide, hinnangul on võimalik läbi serva imbumine max. 1% aastas e automaatsete tootmisliinide korral 95% täitmise korral on ka 50 aasta möödudes halvimal juhul umbes pool argoonist alles. Igatahes saate säästu ja mugavust soojemate akende näol pikkadeks aastateks.  Lisaks on argoon ka õhust inertsem, ehk  raskem ja vähem lenduvam gaas ning seetõttu ta ka imbub raskemini läbi materjalide.  Näide: On küll reaalne, kui täheldame deodorandi pudelist KERGE piirituskoostisega vedeliku aurustumist läbi õhukese pihusti kummist klapimembraani. Ilmselt on mõnele inimesele silma jäänud, et aasta otsa kasutuseta seisnud pudelist on osa haihtunud. Kuid need on siiski tehniliselt väga erinevad olukorrad ning ei ole seetõttu võrreldavad.    Argooniga täidetud klaase kasutatakse näiteks suurte  klaasfassaadide juures alati, sest argoongaasi paisumine (suvel) ja kahanemine (talvel) on oluliselt väikesem. Vastasel juhul klaasi pinnad muutuvad külmaga nõgusamaks ja suvel aga lähevad veidi väljapoole nn kummi ning tekiks palju tellijatepoolseid nurinaid liialt lainetavate fassaadide pärast.    Krüptoongaasi näitajad on veelgi paremad, kuid tootjad on Baltikumis raske leida, eriti väikeste tellimuskoguste korral. Krüptoongaasi hind on suhteliselt kallis ning sellest tulenevalt on raske leida ka  majanduslikku põhjendatust antud materjali kasutamisele.    Argoongaasiga (ka krüptoongaasiga) pakette kasutab kogu Euroopa passiivakende tööstus. Teisiti ei olekski reaalne saavutada sedavõrd heade näitajatega aknaklaase, mille soojusjuhtivused on U-0,5-0,6 W/m²K. Passisvakendel tulemuse määrabki põhiliselt väga madala soojusjuhtivusega klaaspakett, sest klaaspaketi osakaal võrreldes muude aknamaterjalidega on 1,82m² klaasipinnaga testiakna mõõdu juures vägagi ülekaalukas.    Kalesy  [url=http://www.kalesy.ee/passiivaknad.htm]passiivakendes[/url] kasutatakse 3 x klaaspaketti, mis on argoontäidisega.    Edu soovides  Eerik Kirs  eerik@kalesy.ee  http://www.kalesy.ee